stanford-oval/wikipedia huggingface dataset:
ท้าววรจันทร์ (เจ้าจอมมารดาวาด ในรัชกาลที่ 4)
ประวัติ > ครอบครัวและชีวิตตอนต้น

ท้าววรจันทรมีนามเดิมว่า แมว เป็นบุตรของสมบุญ งามสมบัติ มหาดเล็กในรัชกาลที่ 3 กับท้าวปฏิบัติบิณฑทาน (ถ้วย) ญาติได้นำเข้าไปถวายตัวในวังหลวงตั้งแต่วัยเด็ก โดยได้รับการเลี้ยงดูและฝึกละครจากเจ้าจอมนาค ในรัชกาลที่ 3 ซึ่งเป็นป้า ต่อมาเจ้าจอมนาคได้ถวายตัวท้าววรจันทรเข้าไปเป็นข้าหลวงในสมเด็จพระนางเจ้าโสมนัสวัฒนาวดี ในยามว่างก็ทรงให้ฝึกหัดละครและเป็นศิษย์ของเจ้าจอมมารดาแย้ม ซึ่งเจ้าจอมมารดาแย้มท่านนี้เป็นผู้สั่งสอนและหัดละครแก่ท้าววรจันทรมาตั้งแต่ยังเยาว์ เคยรับบทเป็นอิเหนา พระเอกเรื่อง อิเหนา ท้าววรจันทรได้รับการยกย่องว่าเป็นผู้รำสวย สามารถรำได้ทุกตัวบท ไม่ว่าจะเป็น นารายณ์ปราบนนทุก อิเหนา อรชุน พระราม อินทรชิต ท้าวดาหา และท้าวมาลีวราช เป็นต้น ด้วยเหตุนี้พระบาทสมเด็จพระจอมเกล้าเจ้าอยู่หัว ตรัสเรียกท่านว่า "แมวอิเหนา"
ประวัติ > บาทบริจาริกา

เมื่อถวายตัวรับราชการฝ่ายในตำแหน่งบาทบริจาริกาในพระบาทสมเด็จพระจอมเกล้าเจ้าอยู่หัว จึงได้เปลี่ยนนามเป็น วาด ท้าววรจันทร์ประสูติพระโอรสพระองค์หนึ่งคือพระเจ้าบรมวงศ์เธอ กรมขุนพิทยลาภพฤฒิธาดา ต้นราชสกุลโสณกุล ณ อยุธยา ท่านได้เรียนภาษาอังกฤษกับแอนนา เลียวโนเวนส์ พร้อมกับพระเจ้าลูกยาเธอ พระเจ้าลูกเธอทั้งหลาย
ท้าววรจันทรปรากฏเรื่องราวในนิพนธ์ น้ำแข็ง ของหม่อมเจ้าพูนพิศมัย ดิศกุล ความว่า กงสุลไทยในสิงคโปร์นำน้ำแข็งทูลเกล้าถวายพระบาทสมเด็จพระจอมเกล้าเจ้าอยู่หัวที่กรุงเทพฯ พระบาทสมเด็จพระจอมเกล้าเจ้าอยู่หัวเสด็จขึ้น ก็ตรัสเรียกพระราชโอรส-ธิดาว่า "ลูกจ๋า ๆ ๆ" ทรงหยิบน้ำแข็งก้อนเล็ก ๆ จากขันทองใส่พระโอษฐ์เจ้านายเล็ก ๆ พระองค์ละก้อนแล้วตรัสว่า "กินน้ำแข็งเสีย" ก่อนจะตรัสสั่งให้โขลนตามเจ้าจอมมารดาวาดมาดูน้ำแข็ง โขลนจึงไปเรียนคุณจอมว่า "มีรับสั่งให้ท่านขึ้นไปดูน้ำแข็งเจ้าค่ะ" เจ้าจอมมารดาวาดจึงถาม "เอ็งว่าอะไรนะ" โขลนตอบ "น้ำแข็งเจ้าค่ะ" เจ้าจอมมารดาวาดจึงร้องว่า "เอ็งนี้ปั้นน้ำเป็นตัว" คำนี้จึงกลายเป็นภาษิตมาแต่นั้น ในขณะที่ ความทรงจำ พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ ระบุว่า "อย่าปั้นน้ำเป็นตัว" เป็นสุภาษิตพระร่วง มีความหมายว่า "ห้ามทำอะไรฝืนธรรมชาติ" หรืออีกนัยหนึ่งว่า "แกล้งปลูกเท็จให้เป็นจริง" เป็นสุภาษิตมาแต่โบราณมิใช่เพิ่งเกิด
ประวัติ > ท้าววรจันทรและบั้นปลาย

ใน พ.ศ. 2429 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ขณะอายุได้ 45 ปี เจ้าจอมมารดาวาดได้เลื่อนตำแหน่งเป็น ท้าววรจันทร หลังท้าววรจันทรคนก่อน คือ มาไลย ทุพพลภาพลง นับว่าเป็นตำแหน่งชั้นสูงของข้าราชการฝ่ายใน บังคับบัญชาตัดสินว่าราชการภายในพระบรมมหาราชวัง ถือศักดินา 3,000 ไร่ ได้รับเครื่องยศ ได้แก่ หีบลงยาหนึ่งหีบ และโต๊ะเงินใหญ่สองโต๊ะ หม่อมศรีพรหมา กฤดากร ณ อยุธยาได้กล่าวถึงท่านว่า
"...กิตติศัพท์เขาเล่าลือว่าท่านดุมาก เด็กได้ยินก็คร้ามท่านมาก เขาว่าท่านจับคนใส่ตรวนได้ เด็กเลยกลัวตัวสั่น ท่านขึ้นเฝ้าได้บางเวลาเหมือนกัน ต้องยอมรับกันในพวกเด็กว่าท่านน่าเกรงขามจริง ท่าเดินของท่านแม้แก่แล้วก็ดูออกว่าถ้าท่านเป็นสาวคงจะสวย ถ้าวันไหนเด็กเห็นท่านผ่านห้องหม่อมเจ้า เด็กจะบอกกันว่าคุณท้าววรจันทร์มาแล้ว ห้องหม่อมเจ้าจะเงียบกริบหยุดเสียงจ้อกแจ้กทันที..."
กล่าวกันว่าท้าววรจันทรเป็นที่ทำงานได้อย่างรวดเร็วฉับไว และเฉียบขาด หากมีผู้มาแนะนำความแก่ท้าววรจันทร แต่ท้าววรจันทรไม่เห็นดีด้วย ก็ไม่มีใครสามารถบังคับให้ท่านทำได้ เคยมีเจ้านายบางพระองค์กราบทูลพระบาทสมเด็จพระจุลจอมเกล้าเจ้าอยู่หัว เพื่อให้พระองค์แสดงพระบรมราชวินิจฉัย พระองค์ทรงตอบกลับว่า "...เรื่องท้าววรจันทร ฉันขอเสียที รู้อยู่แล้วว่าไฟ ก็อย่าเอามือไปจี้ เขาไม่ได้เดินเหิรหรือขอเข้ามารับราชการ ฉันเอาเขาเข้ามาเอง..."
กระทั่งเมื่อท้าววรจันทรมีอายุได้ 86 ปี จึงได้ออกไปพำนักอยู่ที่บ้าน แต่ยังคงฐานะประจำการในตำแหน่งท้าววรจันทรดังเดิมจนตลอดชีวิตของท่าน ท้าววรจันทรถึงแก่กรรมเมื่อวันที่ 25 กุมภาพันธ์ พ.ศ. 2482 (แบบปัจจุบันคือ พ.ศ. 2483) สิริอายุ 99 ปี
ความสนใจ

กล่าวกันว่าท้าววรจันทรมีฝีมือในการปรุงอาหารเป็นเลิศ โดยครั้งหนึ่งท้าววรจันทรได้ถวายสำรับอาหารเป็นน้ำยาไก่และหมูหวานแก่พระบาทสมเด็จพระจุลจอมเกล้าเจ้าอยู่หัว ณ พระราชวังดุสิต ซึ่งพระบาทสมเด็จพระจุลจอมเกล้าเจ้าอยู่หัวทรงพอพระทัยในฝีมือของท้าววรจันทรมากโดยเฉพาะหมูหวาน ทรงตรัสยกย่องว่ามีรสชาติราวกับหมูหวานที่เคยเสวยมาตั้งแต่ทรงพระเยาว์ และในเวลาต่อมาจึงโปรดเกล้าพระราชทานธูปและเทียนบูชาฝีมือท้าววรจันทร และทรงประกาศว่าหากใครผัดหมูหวานได้รสเช่นนี้ได้อีก ก็จะพระราชทานน้ำตาลจำนวนสามเท่าลูกฟักเป็นรางวัล
นอกจากนี้ท้าววรจันทรยังมีความกตัญญูต่ออาจารย์ ด้วยอุปถัมภ์เจ้าจอมมารดาแย้มซึ่งเป็นครูละครให้ไปอยู่ด้วยกันที่วังปากคลองตลาดเพื่อดูแลอาจารย์ในปัจฉิมวัย หลังเจ้าจอมมารดาแย้มถึงแก่กรรม ท้าววรจันทรก็เป็นธุระจัดแจงพิธีปลงศพให้ และจัดการมอบมรดกมอบให้หลานของเจ้าจอมมารดาแย้มด้วย
คดีความ

พ.ศ. 2449 ท้าววรจันทร์ลงโทษอำแดงเนย เพราะหลบหนีงาน โดยให้บ่าวในกำกับของตนจำนวนสามคน ได้แก่ อำแดงนก อำแดงพลอย และอำแดงผ่อง เฆี่ยนตีอำแดงเนยซึ่งกำลังตั้งครรภ์อาการสาหัสและตายทั้งกลมในเวลาต่อมา กรรมการศาลกระทรวงวังพิพากษา ให้จำคุกท้าววรจันทร์ อำแดงนก อำแดงพลอย และอำแดงผ่อง เป็นเวลาสองปี แต่ท้าววรจันทร์เป็นข้าราชการและได้รับพระราชทานเครื่องราชอิสริยาภรณ์จุลจอมเกล้า พระบาทสมเด็จพระจุลจอมเกล้าเจ้าอยู่หัวจึงให้งดโทษท้าววรจันทร์ แต่เปลี่ยนเป็นปรับละเมิดจตุรคูณตามบรรดาศักดิ์ท้าววรจันทร์ ศักดินา 3,000 ไร่ คิดเป็นเงิน 425 บาท 3 สลึง 500 เบี้ย ต่อมาท้าววรจันทร์ทำหนังสือถึงกระทรวงวัง ปฏิเสธความผิดทั้งหมดแต่ไม่ต้องการอุทธรณ์ เพียงแต่ต้องการให้ปล่อยตัวบ่าวสามคนในฐานะที่ทำตามคำสั่งของท่าน ก่อนหน้านี้ใน พ.ศ. 2443 หม่อมเจ้าประวาศสวัสดี โสณกุล หลานสาวของท้าวรจันทร์ ถูกอำแดงวง ซึ่งเป็นลูกจ้าง ยื่นฟ้องฐานหม่อมเจ้าประวาศสวัสดีเอาหนังแรดเฆี่ยนตี มีเนื้อหาตอนหนึ่งว่า "ข้าพเจ้าเป็นแต่ลูกจ้าง ซึ่งจะกดขี่เฆี่ยนตีเช่นนี้ไม่ถูก หม่อมเจ้าหญิงประวาศก็หาฟังไม่…ข้าพเจ้ายื่นฟ้องต่อศาลให้ปรับจำเลยเป็นเงิน 300 บาท 56 อัฐ ถานเฆี่ยนตีข้าพเจ้าโดยผิดกฎหมาย คือ ข้าพเจ้ามิได้เป็นทาษลูกหนี้ของจำเลย" สุดท้ายคดีถูกยกฟ้องตามพระราชกระแสของพระบาทสมเด็จพระจุลจอมเกล้าเจ้าอยู่หัว ที่ทรงเห็นว่าเป็นเรื่องเล็กน้อย ก็ให้แล้วกันไป
เครื่องราชอิสริยาภรณ์

พ.ศ. 2443 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
พ.ศ. 2454 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
นาเซอร์ มาเล็ก โมเทียร์

นาเซอร์ มาเล็ก โมเทียร์
นาเซอร์ มาเล็ก โมเทียร์: imago
ข้อมูลอย่างเป็นทางการ
:
ความทรงจำ
:
นาเซอร์ มาเล็ก โมเทียร์ (เปอร์เซีย: ناصر ملک‌ مطیعیناصر ملک‌ مطیعی‎, 29 มีนาคม ค.ศ. 1930 – 26 พฤษภาคม ค.ศ. 2018) เป็นนักแสดงและผู้กำกับภาพยนตร์ชาวอิหร่าน แสดงภาพยนตร์และรายการโทรทัศน์มากมาย
ภาพยนตร์

1949 Vareiteh bahar
1950 Vagabond
1952 The Enchanter
1955 The Crossroad of Events
1956 Accusation
1956 Seventeen Days to Execution
1958 Broken Spell
1958 The Runaway Bride
1959 The Twins
1959 Woman's Enemy
1960 Quiter Before the Storm
1960 The Stars Glitter
1960 The Strong Man
1961 Bitter Honey
1961 The Bum
1961 Uncle No-Ruz
1962 The Merchants of Death
1962 The Shadow of Fate
1962 The Velvet Hat
1963 Aras Khan
1963 Men and Roads
1963 The Polite Ones
1964 Abraham in Paris
1964 The Pleasures of Sin
1965 A Perfect Gentleman
1966 Farar az haghighat
1966 Hashem khan
1966 Hossein Kord Shabestari
1968 Hırsız Kız
1969 Gheysar
1969 Kölen olayım
1970 Avare aşık (as Nasir Malek)
1970 Wood Pigeon (Toghi) – directed by Ali Hatami
1970 Dancer of City
1970 Sekke-ye shans
1971 A Hut across the River
1971 Baba Shamal
1971 Gholam zhandarm
1971 Kako
1971 Knucklebones
1971 Looti
1971 Noghre-dagh
1971 Pahlevan mofrad
1971 The Bridge
1972 Ghalandar
1972 Mehdi in Black and Hot Mini Pants
1973 Sheikh Saleh
1973 Shooresh
1974 Agha Mehdi vared mishavad
1974 Oosta karim nokaretim
1974 Salat-e zohr
1974 Ten Little Indians
1974 Soltan-e Sahebgharan (TV mini-series)
1974 Torkaman
1975 Golden Heel
1976 Atash-e jonoob
1976 Bot
1976 Deprem
1976 İki Kızgın Adam
1976 Sevdalılar
1977 Baraj (as Nasir Melek)
1977 Sine-chak
1982 The imperilled
2014 Negar's Role
แหล่งข้อมูลอื่น

Nasser Malekmotei ที่อินเทอร์เน็ตมูวีเดตาเบส
"Iranian Movie DataBase ناصر ملك مطيعي". คลังข้อมูลเก่าเก็บจากแหล่งเดิมเมื่อ 2013-09-09. สืบค้นเมื่อ 2018-05-26.
มิสอินเตอร์เนชันแนลลาว

| --- | --- |
ก่อตั้ง: ค.ศ. 2018
ประเภท: การประกวดความงาม
สํานักงานใหญ่: นครหลวงเวียงจันทน์, ลาว
ที่ตั้ง:  ลาว
สมาชิก  : นางงามนานาชาติ
ภาษาทางการ : ลาว
องค์กรแม่: นางงามนานาชาติ
มิสอินเตอร์เนชันแนลลาว (อังกฤษ: Miss International Laos; ลาว: ມີສອິນເຕີຣ໌ເນຊັນແນລລາວ) เป็นการประกวดนางงามระดับประเทศของประเทศลาว จัดขึ้นเป็นครั้งแรกเมื่อปี ค.ศ 2018 ชึ่งผู้ชนะจะได้เป็นตัวแทนของประเทศเข้าร่วมประกวด นางงามนานาชาติ
ในปี ค.ศ 2017 ได้มีการแต่งตั้งนางงามรองอันดับ 1 จากเวทีมิสแกรนด์ลาว 2017 ให้ดำรงตำแหน่งเป็นมินอินเตอร์เนชันแนลลาว 2017 และ เป็นตัวแทนประเทศลาวไปประกวด นางงามนานาชาติ 2017
รายนามผู้ดำรงตำแหน่งมิสอินเตอร์เนชันแนลลาว

| ปี | ผู้ดำรงตำแหน่ง> ภาษาไทย | ผู้ดำรงตำแหน่ง> ภาษาลาว | ผู้ดำรงตำแหน่ง> ภาษาอังกฤษ | แขวง | สถานที่จัดประกวด | จำนวนผู้เข้าประกวด | อ้างอิง |
| --- | --- | --- | --- | --- | --- | --- | --- |
| 2018 | ปียะมาด พูนปะเสีด | ປີຍະມາດ ພູນປະເສີດ | Piyamarth Phounpaseuth | นครหลวงเวียงจันทน์ | Crowne Plaza Vientiane | 20 |  |
| 2017 | พูนชับ พนโยทา | ພູນຊັບ ພົນໂຍທາ | Phounsap Phonyotha | นครหลวงเวียงจันทน์ | แต่งตั้งรอง จากเวทีการประกวด มิสแกรนด์ลาว 2017 | ไม่มี |  |
รายนามผู้ดำรงตำแหน่งมิสอินเตอร์เนชันแนลลาว > เรียงลำดับจังหวัดของผู้ชนะ

| แขวง | จำนวน | ปีที่ชนะ |
| --- | --- | --- |
| นครหลวงเวียงจันทน์ | 1 | 2017, 2018 |
รายนามผู้ดำรงตำแหน่งมิสอินเตอร์เนชันแนลลาว > รองชนะเลิศ

| ปี | รองอันดับ 1 | รองอันดับ 2 |
| --- | --- | --- |
| 2018 | ຢາດຟ້າ ພົມມະວົງໄຊ | ຄຸນນະສິນ ພິມພາ |
รางวัลพิเศษ

| ปี | Miss Photogenic | Miss Popular Vote | Miss Friendship | Miss Best Evening Gown |
| --- | --- | --- | --- | --- |
| 2018 | ດາລາພອນ ທູນສະຫວັດ | ຢາດຟ້າ ພົມມະວົງໄຊ | ນິດສາຄອນ ແກ້ວປະເສີດ | ຄຸນນາສິນ ພິມພາ |
ตัวแทนในการประกวดระดับนานาชาติ

สัญลักษณ์สี
ชนะเลิศ
รองชนะเลิศ
เข้ารอบสุดท้าย
ตัวแทนในการประกวดระดับนานาชาติ > มิสอินเตอร์เนชันแนล

| 0 | 1 | 2 | 3 | 4 |
| --- | --- | --- | --- | --- |
| ปี | ผู้ดำรงตำแหน่ง | แขวง | ตำแหน่งในการประกวด  | รางวัลพิเศษ |
|  2018 | ปิยะมาด พูนปะเสิด | นครหลวงเวียงจันทน์ |  |  |
|  2017 | พูนชับ พนโยทา | นครหลวงเวียงจันทน์ | เข้ารอบ 8 คนสุดท้าย |  |
ตัวแทนในการประกวดระดับนานาชาติ > มิสอินเตอร์คอนติเนนตัล

| 0 | 1 | 2 | 3 | 4 |
| --- | --- | --- | --- | --- |
| ปี | ผู้ดำรงตำแหน่ง | แขวง | ตำแหน่งในการประกวด  | รางวัลพิเศษ |
|  2018 | ຢາດຟ້າ ພົມມະວົງໄຊ | นครหลวงเวียงจันทน์ |  |  |
การประกวดรอบระดับประเทศ

รายการต่อไปนี้คือผู้เข้ารอบสุดท้ายของการประกวด มิสอินเตอร์เนชันแนลลาว รวมถึงผลการประกวด
| ปีNo>  | 2018 | 2024 |
| --- | --- | --- |
| 01 | ດວງໃຈ ແກ້ວວົງສີ | ອານິດາ ເພັງພະຈັນ |
| 02 | ເຂັມພອນ ດວງພະສິດ | ສີມພະຈັນ ທຳມະວົງສາ (Top 11) |
| 03 | ປີຍະມາດ ພູນປະເສີດ (W) | ພອນສີ ແກ້ວມະນີ |
| 04 | ສຸກສະຫວັນ ສີສົມບັດ | ມົງກຸດເພັດ ຫານຊະນະ (1st) |
| 05 | ນິດສາຄອນ ແກ້ວປະເສີດ | ຊ່າຣ່າ ຈິດຕະພົງ |
| 06 | ມຸກທິດາ ສຸພັນທະຈິດ (Top 10) | ອາວິນັດ ພູມສະຫວັນ (Top 11) |
| 07 | ລິດດາ ສີຊານົນ | ສຸດາພອນ ຈັນທະວີ (Top 11) |
| 08 | ດາລາພອນ ທູນສະຫວັດ (Top 6) | ໄພວັນ ຈັນທະວົງ |
| 09 | ຢາດຟ້າ ພົມມະວົງໄຊ (1st) | ພິລະດາ ສຸລິນທອງ (3rd) |
| 10 | ຕາວັນ ອິນທະວົງ | ທິບດາຄີມ ຂຶ້ນທະວົງ (Top 11) |
| 11 | ຈັນທິດາ ພົມດວງດີ | ໄຊຊະນະ ສີຫາບຸດ |
| 12 | ນ້ຳເຜິ້ງ ໃສມະນີວັນ (Top 10) | ສະສິກອນ ຊາຊິດ (W) |
| 13 | ມະລີນ່າ ສຸທຳມະວົງ | ເບັ້ນ ຈູມມະນີ |
| 14 | ສຸຈິນດາ ພຸດປະເສີດ (Top 10) | ຕາວັນ ຫລໍ່ທອງຫລ້າ (Top 11) |
| 15 | ລົມໜາວ ພົມມະຈັນ (Top 10) | ທິບເກສອນ ໄຊຊະນິດ |
| 16 | ນ້ຳເຜິ້ງ ສະຫວັດ (Top 6) | ລັດດາວັນ ທ່ຽງທຳ |
| 17 | ທິບອັກສອນ ວົງວິຈິດ | ທິບພະຈັນ ສົມບູນທິບ (2nd) |
| 18 | ເມລາລີ ພັນທະວົງ | ໂມລີ້ ຍົມມະລາ (Top 11) |
| 19 | ນິດ ພຸດທະສົງ (Top 6) | ຈິດຕະກອນ ມູນທະດີ (4th) |
| 20 | ຄຸນນາສິນ ພິມພາ (2nd) | ອານິດາ ເພັງພະຈັນ |
รวม: 20
ดูเพิ่ม

มิสลาว
มิสยูนิเวิร์สลาว
มิสเวิลด์ลาว
มิสแกรนด์ลาว
มิสชูปราเนชันแนลลาว
จูเลี่ยน โซโล

จูเลี่ยน โซโล (ญี่ปุ่น: 海王ポセイドン หรือ 海皇ポセイドン; โรมาจิ: Kaiō Poseidon; ทับศัพท์: ไคโอ หมายถึง "เจ้ามหาสมุทร" หรือ "จักรพรรดิแห่งมหาสมุทร") เป็นตัวละครการ์ตูนญี่ปุ่นจากเรื่องเซนต์เซย์ย่า เขาเป็นทายาทมหาเศรษฐีแห่งตระกูลโซโล ผู้ดำเนินกิจการทางทะเลมาหลายชั่วอายุคน ผู้เป็นร่างจุติของ เจ้าสมุทรโพไซดอน ซึ่งโพไซดอนจะเลือกใช้ร่างของคนในตระกูลโซโลเท่านั้นในการลงมาจุติในทุกยุคทุกสมัย
บทบาท

ผู้พิทักษ์เสาหลัก เมนเบรดวินเนอร์ เทพเจ้าสมุทรโพไซดอน อดีตคู่ปรับเก่าทำสงครามรบกับอาธีน่าจนพ่ายแพ้กับกลายเป็นผีถูกผนึกในคนโทของอาธีน่า ทุกยุคที่ถูกปลดผนึกทางใดทางนึงจะเลือกไปสิง 1 ในทายาทตระกูลโซโรเจ้าพาณิชย์ทางทะเลของกรีกแบบสุ่มเสมอ แต่ก็แพ้สงครามสุดท้ายถูกขังอยู่ในคนโทตามเดิม ในยุคปัจจุบันช่วงที่คาน่อนคิกแผนก่อกบฏแต่ถูกซากะ(พี่ชาย)ขังอยู่ในแหลมสุนิอ้อน คาน่อนได้พบกับตรีศูลของโพไซดอน กับคาน่อนจึงดึตรีศูลเพราะคิดว่าหาทางหนี แต่หลงไปติดในวิหารโพเซดอน ไปเผลอปลดผนึกตนจากคนโท พอได้ฟังจากคาน่อนเรื่องอาธีน่าจุติ เกิดสงสัย พอรู้ว่าสาเหตุที่กลับมา เพราะทำสงครามกับฮาเดสที่มีความอยากยิ่งกว่าตน จึงสั่งคาน่อนให้เตรียมตัวสร้างกองทัพพร้อมรบ ทางตนก็ไปสิงหลับไหลในตัวจูเลี่ยน โซโร กับกำชับห้ามปลุกจนกว่าจะอายุครบ 16 ปี
บทบาท > ภาคเจ้าสมุทรโพไซดอน

โพเซดอนได้จับตัวอาเธน่าลงไปยังโลกใต้สมุทร หลักจากนั้นไชน่าเดินทางมาที่วิหารโพเซดอน เขาเกือบฆ่าไชน่าแต่พอเซย่ามาถึงวิหารโพเซดอน เซย่าได้สวมโกลด์คล็อธซาจิทาเรียสแล้วเซย่าก็ยิงศรใส่โปเซดอนหลายทีไร้ผล แต่ชุน เฮียวกะ ไชนะ มาช่วยเป้นโล่กับให้กำลังใจกับคอสโมจนยิงทำให้โพเซดอนตื่นขึ้นโดยสมบูรณ์ แต่ในขณะเดียวกันเซย่าก็ช่วยอาธีน่าได้สำเหร็จ จนทำให้โพไซดอนกลับสู่ห่วงนิทราอีกครั้ง (จูเลี่ยน ก็กลับมาเป็นเหมือนเดิมด้วย) แล้วจากนั้นจูเลี่ยนก็นำมรดกมาเป็นทุนกุศลในบ้านรับเลี้ยงเด็กกำพร้า โดยมีโซเรนเป็นผู้ติดตาม
บทบาท > ภาคเจ้านรกฮาเดส

จูเลี่ยน โซโลมีบทบาทอีกครั้งในภาคเจ้านรกฮาเดส ขณะที่อยู่ ณ แหลมสุนิอ้อน จู่ ๆ วิญญาณของโพไซดอนก็ได้เข้าสิงร่างของจูเลี่ยน โซโล อีกครั้ง และได้บอกกับไซเรนท์ โซเรนท์ ว่า ได้ส่งโกลด์คล็อธข้ามห้วงจักรวาลที่ผันแปรไปช่วยพวกเซย์ย่า ซึ่งกำลังต่อกรกับทานาทอส ที่เอริเซี่ยน  หลังจากนั้นผีของโพไซดอนก็ได้ไปยังเอริเซี่ยน และนิทราตลอดกาล
| ด ค กตัวละครในเรื่องเซนต์เซย่า |
| --- | --- | --- |
| บรอนซ์เซนต์ |  เพกาซัส เซย่า  เพกาซัส เท็นมะ (LS)  เพกาซัส เท็นมะ (ND)  เพกาซัส โคกะ  ดราก้อน ชิริว  ดราก้อน ริวโฮ  ซิกนัส เฮียวกะ  อันโดรเมด้า ชุน  ฟีนิกซ์ อิคคิ  ไลโอเน็ต โซมะ  อาควีล่า ยูนะ  วูลฟ์ ฮารุโตะ  โอไรอ้อน เอเดน  ยูนิคอร์น จาบุ  ยูนิคอร์น ยาโตะ  ไฮดรา อิจิ  แบร์ เงกิ  วูล์ฟ นาจิ  ไลโอเน็ต บัน  คาเมเลียน จูน  |  |
| ซิลเวอร์เซนต์ | อีเกิ้ล มารีน โอฟิวซุส ไชน่า  ลิซาร์ด มิสตี้  ไคโทส โมเซซ  เฮาด์ แอสเทเรี่ยน  เซนทอร์ บาเบล  ออไรก้า คาเพลล่า  โครว์ จาเมี่ยน  เซอร์บิรัส ดันเต้  เพอร์เซอุส อัลกอร์  คานิสเมเจอร์ ซิริอุส  มุสก้า ดิออส  เฮอร์คิวลิส อัลเกตี้  ซาจิตต้า เทรมี่  เซเฟอุส ไดดาลอส  ไลร่า โอฟี่  คริสตัลเซนต์  เครน ยุสุริฮะ  ไฮดรัส อิจิ |  |
| แบล็คเซนต์ |  จังโก้  แบล็คเพกาซัส  แบล็คดราก้อน  แบล็คสวอน  แบล็คอันโดรเมด้า  แบล็คฟินิกซ์  |  |
| โกลด์เซนต์ |  แอเรียส มู  แอเรียส ชิออน  ทอรัส อัลเดบารัน  เจมินี่ ซากะ  เจมินี่ คาน่อน  เจมินี่ อัสปูรอส  เจมินี่ เดฟเทรอส  แคนเซอร์ เดธมาสค์  เลโอ ไอโอเลีย  เลโอ เรกูลัส  เวอร์โก้ ชากะ  เวอร์โก้ อัศมิฐา  ไลบร้า โดโก  ไลบร้า ชิริว  สกอร์เปี้ยน มิโร  ซาจิททาเรียส ไอโอลอส  ซาจิททาเรียส เซย์ย่า  แคปริคอร์น ชูร่า  อควอเรียส คามิว  พิสซิส อโฟรดิตี้  |  |
| ก็อดวอริเออร์ |  เฟคด้า ธอร์  แอริออธ เฟนริล  เมรัค ฮาเก้น  เบเนทนาช มีเมย์  เม็กเรซ อัลเบริช  มิซาร์ ชิด  อัลกอร์ บั๊ด  โดเบ ซิกฟรีด  |  |
| มารีเนอร์ |  เมอร์เมด เททีส  ซีฮอร์ส ไบอัน  สคิวล่า อิโอ  คริสซาออร์ กฤษณะ  ลิมนาเดส คาสะ  คราเก้น ไอแซ็ค  ไซเรน โซเรนต์  ซีดราก้อน คาน่อน  |  |
| สเป็คเตอร์ |  ไวเวิร์น ราดาแมนทีส  กริฟฟิน ไมนอส  การูด้า ไออาคอส  อาเครอน ชารอน  สเคลลิตัน มาคิโน  บัลร็อค รูเน่  สฟิงซ์ ฟาโรห์  โกเล็ม ร็อค  โทรล อิวาล  ไลคาออน ฟลีกีอัส  เดทลี่ บีเทิล สแตนด์  ฮาร์ปี้ วาเลนไทน์  บาซิลิสค์ ซิลฟิด  มิโนทอรัส กอร์ดอน  อราวเน่ ควีน  ฟล็อก เซรอส  ดีพ นีโอเบ  ไซคลอปส์ คีกันต์  ปาปิญอง มิว  เวิร์ม ไรมี่  ดิวราแฮน คิวบ์  เอลฟ์ มิลูส  กอร์กอน อ๊อก  เมฟิสโตเฟเลส โยมะ  |  |
| เทพเจ้า |  อาเทน่า  ฮาเดส  โพไซดอน  ซุส  อาเรส  แอโฟรไดที  พัลลัส  ฮีรา  ดิมีเทอร์  เฮสเทีย  อาร์ทิมิส  อพอลโล  เฮอร์มีส  ฮิฟีสตัส  โอดิน  ธอร์  โลกิ  |  |
| อื่น ๆ |  คิโด ซาโอริ  โพลาริส ฮิลด้า  จูเลี่ยน โซโล  ซาช่า  อาโรน  แพนโดรา  อาวล์ พาร์ทีต้า  |  |
 โครงการ  หมวดหมู่  สถานีย่อย
เจฟฟ์ เบ็ก

| เจฟฟ์ เบ็ก |
| --- | --- |
เบ็กแสดงที่อัมสเตอร์ดัมปี 1979
ข้อมูลพื้นฐาน
ชื่อเกิด: เจฟฟรีย์ อาร์โนลด์ เบ็ก
เกิด: 24 มิถุนายน ค.ศ. 1944(1944-06-24) วอลลิงตัน, เซอร์เลย์ (ปัจจุบันคือเกรเทอร์ลอนดอน) ประเทศอังกฤษ
เสียชีวิต: 10 มกราคม ค.ศ. 2023(2023-01-10) (78 ปี) อีสต์ซัสเซกซ์, ประเทศอังกฤษ
แนวเพลง:  บลูส์ร็อก  instrumental rock  แจ๊ซฟิวชัน  โพรเกรสซิฟร็อก 
อาชีพ: นักกีตาร์
ช่วงปี: 1964–2023
ค่ายเพลง:  EMI  Epic 
อดีตสมาชิก:  The Yardbirds  The Jeff Beck Group  Beck, Bogert & Appice  The Honeydrippers 

เว็บไซต์: เว็บไซต์ทางการ 
นักดนตรี
เจฟฟรีย์ อาร์โนลด์ เบ็ก (อังกฤษ: Geoffrey Arnold Beck; 24 มิถุนายน 1944 – 10 มกราคม 2023) เป็นนักกีตาร์ชาวอังกฤษ เขาเริ่มมีชื่อเสียงในฐานะสมาชิกวงดนตรีร็อกชื่อ เดอะยาร์ดเบิดส์ และหลังจากนั้นได้ก่อตั้งและเป็นหัวหน้าวงดนตรี เดอะเจฟฟ์เบ็กกรุป และเบ็ก,โบเกิร์ตแอนด์แอปไพซ์  ในปี พ.ศ. 1975 เขาหันมาเล่นดนตรีแนวบรรเลงโดยเน้นที่เสียงที่สร้างสรรค์ และผลงานของเขาครอบคลุมแนวเพลงและสไตล์ต่าง ๆ ตั้งแต่ บลูส์ร็อก ฮาร์ดร็อก แจ๊สฟิวชัน รวมถึงกีตาร์ร็อกและอิเล็กทรอนิกา
วัดใหม่กลางคลองสิบ

| วัดใหม่กลางคลองสิบ |
| --- | --- |

ที่ตั้ง: ตำบลบึงทองหลาง อำเภอลำลูกกา จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆกิจจาภิรักษ์ (กฤษฏิ์ตภณ สุเมโธ)
 สถานีย่อยพระพุทธศาสนา
วัดใหม่กลางคลองสิบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี มีที่ดินตั้งวัดเนื้อที่ 13 ไร่ ปัจจุบันมีพระครูสังฆกิจจาภิรักษ์ (กฤษฏิ์ตภณ สุเมโธ) เป็นเจ้าอาวาส
วัดใหม่กลางคลองสิบได้รับอนุญาตสร้างวัดเมื่อ พ.ศ. 2504 โดยมีนายก้อนทอง สนธิสุวรรณ ดำเนินการสร้างวัดในที่ดินของนายสมจิตต์ สุขสถิตย์และนายลออ สุขสถิตย์ รวมเนื้อที่ 7 ไร่ วัดใหม่กลางคลองสิบได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 เขตวิสุงคามสีมากว้าง 30 เมตร ยาว 40 เมตร ได้ผูกพัทธสีมาเมื่อวันที่ 31 มีนาคม พ.ศ. 2510 ด้านการศึกษาได้เปิดสอนพระปริยัติธรรมตั้งแต่ พ.ศ. 2507
ภายในวัดมีอาคารเสนาสนะได้แก่ อุโบสถกว้าง 7 เมตร ยาว 22 เมตร สร้างเมื่อ พ.ศ. 2516 กุฏิสงฆ์จำนวน 7 หลัง หอสวดมนต์ และศาลาการเปรียญ ปูชนียวัตถุที่สำคัญ คือ พระประธานในอุโบสถหน้าตักกว้าง 1.75 เมตร และมีพระพุทธโคดม หน้าตักกว้าง 1 เมตร พระอัครสาวกและที่ศาลาการเปรียญมีพระประธานหน้าตักกว้าง 70 เซนติเมตร และพระพุทธรูปอีก 2 องค์ หน้าตักกว้าง 76 และ 50 เซนติเมตร ตามลำดับ
เจเรมี ซักเกอร์

| เจเรมี ซักเกอร์ |
| --- | --- |
ซักเกอร์ในปี 2023
ข้อมูลพื้นฐาน
ชื่อเกิด: เจเรมี สก็อตต์ ซักเกอร์
เกิด:  (1996-03-03) 3 มีนาคม ค.ศ. 1996 (29 ปี) แฟลงกลินเลกส์ รัฐนิวเจอร์ซีย์ สหรัฐ
แนวเพลง: ป็อป อินดีป็อป อิเล็กทรอนิกส์ ป็อปร็อก
อาชีพ: นักร้อง นักแต่งเพลง โปรดิวเซอร์
ช่วงปี: 2015–ปัจจุบัน
ค่ายเพลง: Republic 3OAK
คู่สมรส: Mathilda Röttger (m. 2024)

เว็บไซต์: jeremyzuckermusic.com
นักดนตรี
เจเรมี สก็อตต์ ซักเกอร์ (อังกฤษ: Jeremy Scott Zucker: เกิดเมื่อวันที่ 3 มีนาคม ค.ศ. 1996) เป็นนักร้องและนักแต่งเพลงชาวอเมริกัน ซึ่งเป็นที่รู้จักจากเพลง "Comethru", "You Were Good to Me" และ "All the Kids Are Depressed" เขาได้ปล่อยอีพีหลายชุดและอัลบั้มเต็มสองชุดคือ Love Is Not Dying (2020) และ Crusher (2021)
เจ้าฟ้าธรรมธิเบศไชยเชษฐ์สุริยวงศ์

เจ้าฟ้าธรรมธิเบศไชยเชษฐ์สุริยวงศ์ (พ.ศ. 2258 – พ.ศ. 2298) หรือพระนามที่รู้จักกันโดยทั่วไปว่า เจ้าฟ้ากุ้ง เป็นพระราชโอรสในสมเด็จพระเจ้าอยู่หัวบรมโกศและกรมหลวงอภัยนุชิต
พระองค์มีพระปรีชาสามารถหลายด้าน โดยเฉพาะด้านวรรณคดีไทยนั้นทรงพระนิพนธ์ไว้หลายเรื่อง เช่น กาพย์เห่เรือ นันโทปนันทสูตรคำหลวง พระมาลัยคำหลวง เนื่องจากพระองค์ลักลอบเป็นชู้กับพระมเหสีของพระราชบิดาจึงต้องพระอาญาให้เฆี่ยน เป็นเหตุให้พระองค์เสด็จสวรรคตในที่สุด
พระราชประวัติ

เจ้าฟ้าธรรมธิเบศไชยเชษฐ์สุริยวงศ์ (คำให้การชาวกรุงเก่าว่า เจ้าฟ้านราธิเบศร์) เสด็จพระราชสมภพเมื่อ พ.ศ. 2258 ในรัชกาลสมเด็จพระที่นั่งท้ายสระ (เชาวน์ รูปเทวินทร์ สันนิษฐานว่าเสด็จพระราชสมภพเมื่อ พ.ศ. 2247 รัชกาลสมเด็จพระเจ้าสุริเยนทราธิบดี) พระองค์เป็นพระราชโอรสพระองค์ใหญ่ในสมเด็จพระเจ้าอยู่หัวบรมโกศ ประสูติแต่กรมหลวงอภัยนุชิต (หรือพระพันวัสสาใหญ่) โดยพระมารดาของพระองค์สืบเชื้อสายมาจากสกุลพราหมณ์บ้านสมอพลือ ที่มีต้นสกุลมาจากเมืองรามนคร มัธยมประเทศ
พระองค์มีพระเชษฐภคินี 1 พระองค์ คือ เจ้าฟ้าหญิงบรม และพระขนิษฐา 5 พระองค์ ได้แก่ เจ้าฟ้าหญิงสุริยวงศ์ เจ้าฟ้าหญิงสุริยา เจ้าฟ้าหญิงธิดา เจ้าฟ้าหญิงรัศมี เจ้าฟ้าหญิงอินทสุดาวดี นอกจากนี้ พระองค์ยังมีพระขนิษฐาและพระอนุชาต่างพระมารดาที่สำคัญ 3 พระองค์ คือเจ้าฟ้าเอกทัศ (สมเด็จพระที่นั่งสุริยาศน์อมรินทร์) เจ้าฟ้าอุทุมพร (สมเด็จพระเจ้าอุทุมพร) และ เจ้าฟ้าหญิงนวน (กรมขุนยี่สารเสนีย์ พระอัครมเหสีในพระองค์) เมื่อสมเด็จพระราชบิดาขึ้นครองราชสมบัติแห่งกรุงศรีอยุธยาแล้ว พระองค์ได้รับการสถาปนาให้ทรงกรมที่ กรมขุนเสนาพิทักษ์
พระราชประวัติ > เหตุแห่งการออกผนวช

เนื่องจากกรมขุนสุเรนทรพิทักษ์ พระราชโอรสในสมเด็จพระเจ้าท้ายสระ ทรงสนิทกับพระราชบิดาของพระองค์อย่างมาก ทำให้พระองค์เกิดความระแวงขึ้น เมื่อพระราชบิดาทรงประชวร พระองค์จึงตรัสให้พระองค์เจ้าชื่นและพระองค์เจ้าเกิดไปนิมนต์เจ้าพระกรมขุนสุเรนทรพิทักษ์เข้ามายังพระราชวังหน้าเพื่อมาเยี่ยมพระราชบิดา เมื่อเจ้าพระกรมขุนสุเรนทรพิทักษ์เสด็จมาถึง พระองค์ได้ใช้พระแสงดาบฟันเจ้าพระกรมขุนสุเรนทรพิทักษ์ แต่ไม่ทรงได้รับบาดเจ็บเพียงถูกแต่ผ้าจีวรขาดเท่านั้น เมื่อพระองค์ทอดพระเนตรเห็นดังนั้นจึงเกรงพระราชอาญาแล้วจึงเสด็จไปยังตำหนักกรมหลวงอภัยนุชิต พระมารดาของพระองค์
หลังจากนั้น เจ้าพระกรมขุนสุเรนทรพิทักษ์เสด็จเข้าเฝ้าสมเด็จพระเจ้าอยู่หัวบรมโกศ และพระองค์ตรัสถามว่า เหตุใดผ้าจีวรจึงขาด เจ้าฟ้าพระฯ กรมขุนสุเรนทรพิทักษ์ถวายพระพรว่ากรมขุนเสนาพิทักษ์หยอกท่าน เมื่อเจ้าพระกรมขุนสุเรนทรพิทักษ์ถวายพระพรลาสมเด็จพระเจ้าอยู่หัวบรมโกศแล้ว กรมหลวงอภัยนุชิตได้เสด็จมาอ้อนวอนและตรัสว่าถ้าท่านไม่ช่วยในคราวนี้เห็นทีกรมขุนเสนาพิทักษ์คงสิ้น เจ้าฟ้าพระฯ กรมขุนสุเรนทรพิทักษ์จึงตรัสว่าคงมีแต่ร่มกาสาวพัตรเท่านั้นที่จะช่วยได้ กรมหลวงอภัยนุชิตจึงพากรมขุนเสนาพิทักษ์เสด็จออกผนวชทันทีที่วัดโคกแสง มีพระนามฉายาว่า "สิริปาโล"
ในครั้งนั้นสมเด็จพระพุทธเจ้าอยู่หัวทรงพระพิโรธกรมขุนเสนาพิทักษ์มาก มีพระราชดำรัสให้ค้นหาตัวจนทั่วพระราชวัง แต่พบเพียงพระองค์เจ้าชื่นและพระองค์เจ้าเกิดที่สมรู้ร่วมคิดเท่านั้น จึงมีพระราชดำรัสให้นำตัวทั้ง 2 พระองค์ไปสำเร็จโทษด้วยท่อนจันทน์
พระราชประวัติ > อุปราชาภิเษก

เมื่อปี พ.ศ. 2280 กรมหลวงอภัยนุชิตทรงพระประชวรหนักและได้ตรัสทูลขอพระราชทานอภัยโทษให้กรมขุนเสนาพิทักษ์ซึ่งผนวชอยู่นั้น สมเด็จพระพุทธเจ้าอยู่หัวก็พระราชทานอภัยโทษให้ หลังจากนั้น กรมหลวงอภัยนุชิตก็เสด็จสวรรคตลง ส่วนกรมขุนเสนาพิทักษ์ทรงลาผนวชและได้เข้าเฝ้าละอองธุลีพระบาทสมเด็จพระพุทธเจ้าอยู่หัวดังเดิม
ในปี พ.ศ. 2284 พระราชโกษาปานบ้านวัดระฆังได้กราบบังคมทูลสมเด็จพระพุทธเจ้าอยู่หัวขอพระราชทานให้สถาปนากรมขุนเสนาพิทักษ์ขึ้นประดิษฐานที่กรมพระราชวังบวรสถานมงคล สมเด็จพระพุทธเจ้าอยู่หัวจึงมีพระราชดำรัสให้ประชุมเสนาบดี เมื่อทุกฝ่ายเห็นพ้องต้องกันแล้ว จึงทรงพระกรุณาโปรดเกล้าฯ ให้จัดตั้งพระราชพิธีอุปราชาภิเษกสถาปนากรมขุนเสนาพิทักษ์ขึ้นเป็นกรมพระราชวังบวรสถานมงคล พร้อมกันนี้ทรงพระกรุณาโปรดเกล้าฯ สถาปนาให้เจ้าฟ้าอินทสุดาวดีทรงกรมที่กรมขุนยิสารเสนี และพระราชทานให้เป็นพระอัครชายาในกรมพระราชวังบวรฯ ด้วย
พระราชกรณียกิจ

พระองค์เป็นแม่กองในการปฏิสังขรณ์วัดพระศรีสรรเพชญ์วัดอื่น ๆ มากมายและทรงควบคุมงานต่อพระเศียรพระมหามงคลบพิตร ทรงรื้อมณฑปที่ประดิษฐานพระมหามงคลบพิตรแล้วก่อขึ้นใหม่เป็นพระวิหารแทน รวมทั้ง ทรงอำนวยการซ่อมพระที่นั่งวิหารสมเด็จภายในพระราชวังกรุงศรีอยุธยา
พระราชนิพนธ์

พระองค์มีพระปรีชาสามารถหลายด้าน โดยเฉพาะด้านวรรณกรรม พระองค์ทรงเป็นกวีที่ยิ่งใหญ่ในสมัยกรุงศรีอยุธยาพระองค์หนึ่ง ผลงานด้านวรรณกรรมที่พระองค์ทรงนิพนธ์ไว้โดยมากจะเป็นคำประพันธ์ประเภทกาพย์ห่อโคลงมากกว่างานพระนิพนธ์ชนิดอื่น ๆ พระนิพนธ์ประเภทกาพย์ที่เป็นที่รู้จักโดยทั่วไป เช่น พระนิพนธ์  "กาพย์เห่เรือ" แบ่งออกเป็น 2 เรื่อง เรื่องแรกเป็นบทชมพยุหยาตราทางชลมารค ต่อด้วยชมเรือ ชมปลา ชมไม้ และชมนก สมเด็จพระเจ้าบรมวงศ์เธอ กรมพระยาดำรงราชานุภาพ สันนิษฐานว่า เป็นบทเห่เรือที่ทรงนิพนธ์ขึ้นเพื่อใช้สำหรับเห่เรือพระที่นั่งของพระองค์เองเวลาตามเสด็จขึ้นพระบาท ส่วนเรื่องที่ 2 ได้หยิบยกเอาเรื่องพระยาครุฑลักนางกากีมาเป็นบทนำ ซึ่งกรมพระยาดำรงราชานุภาพ สันนิษฐานว่า เป็นบทที่สะท้อนความในพระหฤทัยของเจ้าฟ้าธรรมธิเบศรที่ลอบผูกสมัครรักใคร่กับเจ้าฟ้าสังวาล ด้วยเหตุนี้แต่เดิมเห็นจะใช้บทนี้เห่เวลาประพาสทางเรือโดยลำพัง บทเห่เรือของเจ้าฟ้าธรรมธิเบศรที่เป็นที่รู้จักโดยทั่วไป เช่น
สุวรรณหงส์ทรงพู่ห้อย
งามชดช้อยลอยหลังสินธุ์

เพียงหงส์ทรงพรหมมินทร์
ลินลาศเลื่อนเตือนตาชม
ขณะที่ผนวชหรือภายหลังผนวชเล็กน้อย พระองค์ทรงนิพนธ์วรรณกรรมเกี่ยวกับพระพุทธศาสนาไว้ด้วย ได้แก่ นันโทปนันทสูตรคำหลวง  ทรงพระนิพนธ์เมื่อ พ.ศ. 2279 และ พระมาลัยคำหลวง ทรงพระนิพนธ์เมื่อ พ.ศ. 2280 นอกจากนี้ ยังมีพระนิพนธ์เรื่องอื่น ๆ อีกมากมาย เช่น บทเห่เรื่องกากี 3 ตอน, บทเห่สังวาสและเห่ครวญอย่างละบท, กาพย์ห่อโคลงนิราศธารโศก, กาพย์ห่อโคลงนิราศธารทองแดง (กาพย์ห่อโคลงประพาสธารทองแดง), เพลงยาวบางบท และกาพย์ห่อโคลงนิราศพระบาท